《侍宴饯东阳太守萧子云应令诗》
南北朝·张缵

仲月发初阳，轻寒带春序。渌池解馀冻，丹霞霁新雨。

良守谒承明，徂舟戒兰渚。皇储惜将迈，金樽留宴醑。

作者简介：（499—549）南朝梁范阳方城人，字伯绪。张缅弟。年十一，尚梁武帝女。起家秘书郎，好学善文，与琅邪王锡齐名。梁武帝大同二年，位吏部尚书，能选拔寒门才士，为时所称。迁湘州刺史，在政四年，流人自归，州境大安。太清二年，官平北将军、宁蛮校尉。后为岳阳王萧察所害。有《鸿宝》及文集，皆佚。